|  |
| --- |
| **6. pielikums**  atklāta konkursa “Tukuma pilsētas ielu apgaismojuma  tīklu apsaimniekošana 2018. – 2023. gadā” nolikumam  (iepirkuma identifikācijas Nr. TND – 2018/15) |

**LĪGUMS (PROJEKTS)**

Tukumā, 2018. gada \_\_. \_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_

**Tukuma novada Dome**, reģ.Nr.90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta **“Pasūtītājs”**, kura vārdā saskaņā ar pašvaldības nolikumu rīkojas pašvaldības izpilddirektors Māris Rudaus-Rudovskis, no vienas puses, un

<*Piegādātāja nosaukums*>, reģistrācijas Nr. <*reģistrācijas numurs*>, juridiskā adrese – *<juridiskā adrese>,* turpmāk šī līguma tekstā saukts “**Izpildītājs”**, tā <*pilnvarotās personas amats, vārds, uzvārds*> personā, kurš rīkojas saskaņā ar <*pilnvarojošā dokumenta nosaukums*>, no otras puses,

abi kopā vai individuāli turpmāk saukti Puses, savstarpēji vienojoties, bez viltus, maldības un spaidiem, noslēdz līgumu, turpmāk saukts Līgums, pamatojoties uz iepirkuma “Tukuma pilsētas ielu apgaismojuma tīklu apsaimniekošanu 2018.-2023.” (iepirkuma identifikācijas Nr. TND-2018/15) rezultātiem, izsakot to šādā redakcijā:

1. **Līguma priekšmets**
   1. IZPILDĪTĀJS uzņemas veikt par atlīdzību, ar saviem darbarīkiem, personālu, materiāliem un ierīcēm Tukuma pilsētas ielu apgaismojuma tīklu apsaimniekošanu (turpmāk tekstā – darbi) pēc PASŪTĪTĀJA vai tā pilnvaroto personu pieprasījuma, ievērojot Tehniskajās specifikācijās (Līguma 1.pielikums) noteikto darba uzdevumu un atbilstoši Latvijas Republikas normatīvajos aktos un būvnormatīvos noteiktajām prasībām.
   2. Līgums ir pamatdokuments norēķiniem starp Izpildītāju un Pasūtītāju.
   3. Līgums noslēgts, pamatojoties uz PASŪTĪTĀJA organizētā atklāta konkursa “Tukuma pilsētas ielu apgaismojuma tīklu apsaimniekošana 2018. -2023. gadā” (iepirkuma identifikācijas Nr. TND-2018/15) (turpmāk tekstā – Iepirkums) rezultātiem.
2. **Līguma summa un norēķinu kārtība**
   1. Par iepriekšējā kalendārajā mēnesī faktiski apsaimniekotajiem gaismekļiem atbilstoši šim Līgumam pievienotajām Tehniskajām specifikācijām (Līguma 1.pielikums) un IZPILDĪTĀJA Finanšu piedāvājumam (Līguma 2.pielikums) IZPILDĪTĀJS iesniedz PASŪTĪTĀJAM darbu pieņemšanas -nodošanas aktu un rēķinu līdz nākošā mēneša 5.datumam.
   2. PASŪTĪTĀJS apmaksā IZPILDĪTĀJA izsniegto rēķinu 20 (divdesmit) dienu laikā pēc darbu pieņemšanas – nodošanas akta abpusējas parakstīšanas un rēķina saņemšanas.
3. **Izpildītāja pienākumi un atbildība**
   1. IZPILDĪTĀJAM ir pienākums ne vēlāk kā 10 (desmit) darba dienu laikā pēc Līguma noslēgšanas kā 3.pielikumu Līgumam pievienot bankas garantiju par līgumsaistību izpildi 10 % apmērā no Līguma summas (ar PVN). Bankas garantija ir derīga ne mazāk kā vienu mēnesi pēc Līguma 7.2.punktā noteiktā darbu izpildes termiņa.
   2. Izpildītāja pienākums ir darbus veikt labā kvalitātē un termiņos, kas noteikti Līgumā vai kurus nosaka Pasūtītājs vai viņa pilnvarotas personas un vienu reizi mēnesī līdz nākošā mēneša 5.datumam ar divpusēji parakstītu pieņemšanas – nodošanas aktu darbus nodot pasūtītājam.
   3. Izpildītāja pienākums ir lietderīgi un rūpīgi izmantot savas zināšanas, kā arī materiāli tehnisko nodrošinājumu un veikt darbus, ko tas ar Līgumu uzņēmies.
   4. Tukuma pilsētas ielu apgaismojuma tīklu operatīvo un ekspluatācijas darbu izpilde notiek nepārtraukti 24 (divdesmit četras) stundas diennaktī no Līguma spēkā stāšanās brīža.
   5. Izpildītāja pienākums ir pēc Pasūtītāja pieprasījuma sniegt PASŪTĪTĀJA noteiktā termiņā tam atskaiti par darbu izpildes gaitu, kā arī nekavējoties informēt par jebkuriem apstākļiem, kas kavē izpildīt darbus paredzētajā kārtībā.
   6. izpildītājs ir atbildīgs par zaudējumiem, ko tas radījis Pasūtītājam vai trešajām personām nekvalitatīvu darbu izpildes rezultātā.
   7. Izpildītājam jāatlīdzina zaudējumi arī tad, kad vaina ir viņa paša neprašanā vai arī tajā apstāklī, ka viņš ir nodarbinājis nepratējus, vieglprātīgus vai ļaunprātīgus palīgus, neatkarīgi no tā, vai zaudējumi radušies, izpildot pasūtījumu vai arī vēlāk.
   8. Ja pasūtītājs pasūtījuma pārbaudes laikā konstatē termiņā nepadarītus vai nekvalitatīvi izpildītus darbus, tad par to sastādāms abpusējs akts. No Izpildītāja tiek ieturēta samaksa līdz 25 % apmērā no mēneša maksājuma par termiņā nepadarītiem vai nekvalitatīvi izpildītiem darbiem. Izpildītājam ir pienākums par saviem līdzekļiem izpildīt darbus, par kuriem sastādīts akts, pienācīgā kvalitātē.
   9. IZPILDĪTĀJS ir tiesīgs bez saskaņošanas ar PASŪTĪTĀJU veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 5. punktā minētos gadījumus.
   10. IZPILDĪTĀJAM jābūt noslēgtam līgumam ar AS “Sadales tīkls” par AS “Sadales tīkls” Dienvidu reģiona 0,4 kV gaisvadu elektrolīniju izmantošanu ielu apgaismošanas gaisvadu piekarei (vienošanās par savstarpējām attiecībām, apkalpojot elektrisko tīklu gaisa vadu līnijas ar ielas apgaismojuma gaisa vadu piekari Tukuma pilsētā).
   11. Darbus, kas saistīti ar būvniecību, izpildīt atbilstoši būvniecību regulējošo normatīvo aktu prasībām, saskaņojot izpildāmos darbus Tukuma novada būvvaldē.
   12. IZPILDĪTĀJS, ne vēlāk kā uzsākot Līguma izpildi, iesniedz PASŪTĪTĀJAM pakalpojumu sniegšanā iesaistīto apakšuzņēmēju (ja tādus plāno iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī IZPILDĪTĀJA apakšuzņēmēju apakšuzņēmējus. IZPILDĪTĀJS Līguma izpildes laikā paziņo PASŪTĪTĀJAM par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
4. **Pasūtītāja tiesības un pienākumi**
   1. PASŪTĪTĀJAM ir tiesības:
      1. pieņemt no izpildītāja darbus, pretējā gadījumā pasūtītājs atbild par visām nokavējuma sekām.
      2. pārbaudīt darbus un, atzīstot tos par labu, samaksāt Izpildītājam Līgumā paredzēto maksu Līguma 2.2.punktā noteiktajā termiņā.
      3. nozīmēt savu būvuzraugu būvdarbu kvalitātes uzraudzīšanai un segt visus ar būvuzraudzību saistītos izdevumus.
      4. ja darbi vēl nemaz nav bijuši uzsākti vai nav pabeigti, bet izpildītājs bijis gatavs tos izpildīt, un kavēklis tā padarīšanai radies no pasūtītāja puses, tad izpildītājam ir tiesības saņemt samaksu par izpildīto, bet līdz galam nepabeigto darbu daļu, par ko Puses savstarpēji rakstveidā vienojas un noformē darbu pieņemšanas – nodošanas aktu. Par neuzsāktiem darbiem šai Līguma punktā minēto iemeslu dēļ IZPILDĪTĀJS samaksu saņem ne vairāk kā 20 % apmērā no maksas, kuru būtu varējis saņemt, ja darbu būtu uzsācis un izpildījis.
   2. PASŪTĪTĀJAM ir tiesības izmantot Līguma 3.1. punktā minēto bankas garantijas summu tādu IZPILDĪTĀJA finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc PASŪTĪTĀJA iniciatīvas saskaņā ar Līguma punktiem, kas paredz PASŪTĪTĀJA tiesības vienpusēji izbeigt Līguma darbību.
5. **Līguma izpildē iesaistītā personāla un apakšuzņēmēja nomaiņa, iesaistīšana**
   1. Pēc Līguma noslēgšanas IZPILDĪTĀJS tikai ar PASŪTĪTĀJA rakstveida piekrišanu:
      1. drīkst nomainīt personālu, kuru tas iesaistījis Līguma izpildē un par kuru Iepirkuma piedāvājumā sniedzis informāciju PASŪTĪTĀJA pilnvarotajai iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām PASŪTĪTĀJA pilnvarotā iepirkuma komisija ir vērtējusi;
      2. drīkst nomainīt apakšuzņēmēju, uz kuru iespējām IZPILDĪTĀJS balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām;
      3. drīkst nomainīt apakšuzņēmēju, kura sniedzamo Pakalpojumu vērtība ir 10% no kopējās Līguma vērtības vai lielāka, ja tas neatbilst Līguma 5.1.2.punktā noteiktajam, kā arī iesaistīt vēlāk Līguma izpildē minētajam kritērijam atbilstošu apakšuzņēmēju.
   2. PASŪTĪTĀJS nepiekrīt Līguma 5.1. punktā minētā personāla un apakšuzņēmēja nomaiņai, ja pastāv kāds no šādiem nosacījumiem:
      1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem, vai piedāvātajam personālam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu;
      2. tiek piedāvāts nomainīt apakšuzņēmēju, uz kura iespējām IZPILDĪTĀJS balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu IZPILDĪTĀJS atsaucies, apliecinot savu atbilstību Iepirkuma procedūrā noteiktajām prasībām;
      3. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   3. PASŪTĪTĀJS nepiekrīt Līguma 5.1.2. un 5.1.3.punktā minētā apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 42.panta pirmajā un otrajā daļā.
   4. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   5. Lūgumu nomainīt IZPILDĪTĀJA personālu vai apakšuzņēmēju vai iesaistīt jaunu apakšuzņēmēju, IZPILDĪTĀJS iesniedz PASŪTĪTĀJAM, norādot informāciju un pievienojot dokumentus, kas nepieciešami lēmuma pieņemšanai.
   6. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
   7. PASŪTĪTĀJS pieņem lēmumu, atļaut vai atteikt IZPILDĪTĀJA personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, PASŪTĪTĀJS vadās no Publisko iepirkumu likuma 62.pantā noteiktā. Par pieņemto lēmumu PASŪTĪTĀJS paziņo rakstveidā, nosūtot to pa faksu vai elektroniski, kā arī pa pastu uz IZPILDĪTĀJA norādīto adresi.
6. **Garantijas**
   1. Garantijas termiņš izpildītajiem darbiem ir 2 (divi) gadi no darbu nodošanas – pieņemšanas akta parakstīšanas dienas. IZPILDĪTĀJS neatbild par defektiem, kas radušies PASŪTĪTĀJA vai trešo personu vainas dēļ;
   2. Ja PASŪTĪTĀJS garantijas laikā konstatē bojājumus, par to tiek paziņots IZPILDĪTĀJAM, norādot arī vietu un laiku, kad viņam jāierodas uz defektu akta sastādīšanu. PASŪTĪTĀJA noteiktais termiņš nedrīkst būt mazāks par 5 (piecām) darba dienām, bet Puses var vienoties par citu termiņu defektu akta sastādīšanai;
   3. IZPILDĪTĀJS garantijas termiņa laikā garantē darbu kvalitāti, atbilstību noteiktajiem tehniskajiem parametriem un ierīču drošu ekspluatāciju, uzņemas atbildību par ierīču nepilnībām un apņemas 10 (desmit) darba dienu laikā uz sava rēķina novērst bojājumus, kas garantijas laikā radušies ierīcēm. Nepieciešamības gadījumā IZPILDĪTĀJS var pieprasīt citu termiņu defektu novēršanai. Ja IZPILDĪTĀJS termiņa nav novērsis defektu, PASŪTĪTĀJAM ir tiesības defektu novēršanai aicināt citus uzņēmējus un par izpildītājiem darbiem samaksā IZPILDĪTĀJS.
   4. IZPILDĪTĀJS nodrošina, ka ziņas par ielu apgaismojuma bojājumiem pieņem 24 stundas diennaktī;
   5. IZPILDĪTĀJS nodrošina, ka bojājumi pilsētas tranzītu un maģistrālajās ielās, ielu krustojumos, gājēju pārejās un autobusu pieturās tiek novērsti 24 stundu laikā no bojājumu pieteikšanas brīža, pārējās pilsētas ielās - 3 (trīs) diennakšu laikā. Ja bojājumu novēršanai nepieciešams veikt kapitālo remontu, kas saistīts ar ielas seguma uzlaušanu, IZPILDĪTĀJS rakstiski informē par to PASŪTĪTĀJU un darbus turpina tikai pēc rakšanas darbu atļaujas saņemšanas no PASŪTĪTĀJA.
   6. IZPILDĪTĀJS nodrošina, ka saskaņā ar Ministru kabineta 2014.gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” visā Līguma darbības laikā un garantijas termiņa laikā spēkā būs būvuzņēmēja darbības un būvspeciālistu darbības civiltiesiskās atbildības apdrošināšanas polise par iespējamiem trešajām personām nodarītajiem zaudējumiem.
   7. Pēc apdrošināšanas atlīdzības izmaksas trešajai personai IZPILDĪTĀJA pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
7. **Līguma darbības termiņš**
   1. Līgums stājas spēkā no Līguma 3.1.punktā minētajiem nosacījumiem atbilstoša Līguma izpildes nodrošinājuma iesniegšanas PASŪTĪTĀJAM un ir spēkā līdz 2023. gada \_\_\_\_\_\_\_\_\_.
   2. Līgumā noteikto darbu izpildes laiks – no 2018. gada \_\_\_\_\_\_\_\_ līdz 2023. gada\_\_\_\_\_\_\_\_.
8. **Līguma papildināšana, grozīšana un laušana**
   1. Grozot Līguma noteikumus, Puses rakstveidā noslēdz papildu vienošanos, kura pēc abpusējas parakstīšanas kļūst par Līguma neatņemamu sastāvdaļu.
   2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 8.3.punktā minētajos gadījumos, ievērojot Publisko iepirkumu likumā noteiktos ierobežojumus grozījumu veikšanai.
   3. Būtiski Līguma grozījumi ir pieļaujami jebkurā no šādiem gadījumiem:
      1. paredzēts veikt papildu Pakalpojumus un, saskaņā ar Publisko iepirkumu likuma normām, attiecībā uz Līguma grozījumiem ir piemērota Publisko iepirkumu likumā noteiktā iepirkuma procedūra;
      2. IZPILDĪTĀJU aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
      3. citos Līgumā noteiktajos gadījumos, tādā kārtībā un apjomā, kā noteikts Līgumā.
   4. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
   5. Līgums var tikt izbeigts vienpusēji, pēc pasūtītāja iniciatīvas, rakstiski brīdinot IZPILDĪTĀJU vismaz 2 (divas) nedēļas iepriekš, ja PASŪTĪTĀJU neapmierina tā veikto darbu kvalitāte vai IZPILDĪTĀJS darbu izpildi nodevis trešajai personai, vai apakšuzņēmēju veikto darbu apjoms pārsniedz Iepirkuma piedāvājumā norādīto darbu izpildes procentuālo apmēru vai PASŪTĪTĀJS Līguma 3.1. noteiktajā termiņā un kārtībā nav iesniedzis Līguma izpildes nodrošinājumu.
   6. Līgums izbeidzas:
      1. izbeidzoties Līguma termiņam,
      2. pēc abu Pušu savstarpējas vienošanās,
      3. ja sakrīt Līguma puses,
      4. ja iestājas nepārvarama vara (karš, streiki, likumdevēja darbība, stihiskas nelaimes u.tml., kas darbojas nepārtraukti vismaz 6 (sešus) mēnešus). Šādā gadījumā jebkura no Pusēm atbrīvojas no atbildības par Līgumā noteikto saistību neizpildi.
9. **Pušu atbildība un strīdu izskatīšana**

* 1. Ja šī Līguma saistības netiek izpildītas pienācīgi, vainīgā Puse ir materiāli atbildīga saskaņā ar spēkā esošajiem normatīvajiem aktiem.
  2. Gadījumos, kas nav atrunāti šajā Līgumā, Puses vadās no Civillikuma un citiem Latvijā spēkā esošajiem normatīvajiem aktiem.
  3. Strīdi par šo Līgumu izšķirami, Pusēm vienojoties. Ja vienoties nav iespējams, strīdus izšķir tiesa.
  4. Par Līguma izpildi atbildīgā persona no IZPILDĪTĀJA puses – \_\_\_\_\_\_\_\_, tel. \_\_\_\_\_\_\_\_\_\_, fakss\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_.
  5. Par Līguma izpildi atbildīgā persona no PASŪTĪTĀJA puses – \_\_\_\_\_\_\_\_, tel. \_\_\_\_\_\_\_\_\_\_., fakss:\_\_\_\_\_\_, e-pasts: \_\_\_\_\_\_\_\_\_\_\_\_\_
  6. Līgums sastādīts uz \_\_\_\_ lapām, latviešu valodā 2 eksemplāros ar vienādu juridisku spēku, pa vienam katrai no Pusēm.
  7. Līguma noteikumi ir saistoši Pušu tiesību un saistību pārņēmējiem.
  8. Līguma pielikumi:
     1. 1. pielikums – Tehniskās specifikācijas;
     2. 2. pielikums – Finanšu piedāvājums;
     3. 3.pielikums – Bankas garantija par līgumsaistību (t.i. darbu) izpildi 10% apmērā no Līguma summas (IZPILDĪTĀJAM jāiesniedz PASŪTĪTĀJAM ne vēlāk kā 10 (desmit) darba dienu laikā pēc Līguma noslēgšanas).

|  |  |
| --- | --- |
| Pasūtītājs  **Tukuma novada Dome** | Izpildītājs |
| Talsu iela 4, Tukums, LV – 3101  Reģ.Nr.90000050975  Kontakttelefons:  Fakss:  Banka: |  |
| Konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: |  |
|  |  |
| \_\_\_\_\_\_\_\_\_\_\_\_\_\_\_\_\_\_ (paraksts) | \_\_\_\_\_\_\_\_\_\_\_\_\_\_\_\_\_ (paraksts) |

**1.pielikums**

līgumam “Tukuma pilsētas ielu apgaismojuma tīklu

apsaimniekošana 2018. – 2023. gadā”

(iepirkuma identifikācijas Nr. TND-2018/15)

**TEHNISKĀS SPECIFIKĀCIJAS**

**2.pielikums**

līgumam “Tukuma pilsētas ielu apgaismojuma tīklu

apsaimniekošana 2018. – 2023. gadā”

(iepirkuma identifikācijas Nr. TND-2018/15)

**FINANŠU PIEDĀVĀJUMS**